স্টাফ রিপোর্টার  অর্থমন্ত্রীর উপস্থিতিতে বুধবার বাংলাদেশ ব্যাংকের এক অনুষ্ঠান কোরআন তিলাওয়াতের পরিবর্তে রবীন্দ্রসঙ্গীত দিয়ে শুরু করার ঘটনায় তীব্র নিন্দা ও প্রতিবাদ জানিয়েছেন দেশের শীর্ষস্থানীয় আলেমরা। তারা এসব ইসলামবিদ্বেষীদের বিরুদ্ধে জনগণকে সচেতন ও ঐক্যবদ্ধ হওয়ার আহ্বান জানান।  শীর্ষস্থানীয় উলামা : এক বিবৃতিতে শীর্ষস্থানীয় উলামা বলেন, কোরআন তিলাওয়াতের পরিবর্তে রবীন্দ্রসঙ্গীত দিয়ে অনুষ্ঠান শুরু করে তারা বাংলাদেশকে ধর্মহীন রাষ্ট্র বানাতে চায়। এদের  বিরুদ্ধে ঐক্যবদ্ধ হতে হবে। বিবৃতিদাতারা হলেন-জমিয়তে উলামায়ে ইসলামের সভাপতি শায়খ আবদুল মোমেন, মাসিক মদীনা সম্পাদক মাওলানা মুহিউদ্দিন খান, খেলাফত আন্দোলনের আমির মাওলানা আহমদুল্লাহ আশরাফ, খেলাফত মজলিসের আমির মাওলানা মোহাম্মদ ইসহাক, আন্তর্জাতিক তাহফিজে খতমে নবুওয়াত সেক্রেটারি জেনারেল মাওলানা নুরুল ইসলাম, নেজামে ইসলাম পার্টির মহাসচিব মাওলানা আবদুল লতিফ নেজামী, ফরায়েজি আন্দোলনের মহাসচিব মাওলানা আবদুল্লাহ মোঃ হাসান, আহকামে শরিয়াহ হেফাজত কমিটির উপদেষ্টা মাওলানা যাইনুল আবেদীন, শর্ষিনার ছোটো পীর মাওলানা শাহ আরিফ  বিল্লাহ সিদ্দিকী, আইম্মাহ পরিষদ সভাপতি মাওলানা মহিউদ্দিন রব্বানি প্রমুখ।  ফতোয়া বোর্ড : জাতীয় ফতোয়া বোর্ডের আলেমরা অপর এক বিবৃতিতে বলেন, কোরআন তিলাওয়াতের পরিবর্তে রবীন্দ্রসঙ্গীত দিয়ে অনুষ্ঠান শুরু করে বর্তমান অর্থমন্ত্রী আবুল মাল আবদুল মুহিতের কঠোর সমালোচনা করে বলেন, সংখ্যাগরিষ্ঠ মুসলমানের এদেশে যারা এ ধরনের কার্যক্রম করছে তারা তৌহিদী জনতার শত্রু।  বিবৃতিদাতারা হলেন-অধ্যাপক ড. মাওলানা আবদুস সালাম মাদানী, অধ্যাপক মাওলানা রফীকুর রহমান মাদানী, মুফতি ড. মাওলানা খলিলুর রহমান মাদানী, মুফতি সিকান্দার আলী  মাদানী, মুফতি তরিকুল ইসলাম মাদানী, মুফতি মাওলানা লুত্ফর রহমান মাদানী, মুফতি নুরুল্লাহ মাদানী, মুফতি মোহাম্মদ ইউসুফ মাদানী প্রমুখ।    http://www.amardeshonline.com/pages/details/2010/04/02/25492